b'\n_START_ARTICLE_\nVilma Pirkovi\xc4\x8d Bebler\n_START_SECTION_\n\xc5\xbdivljenje in delo\n_START_PARAGRAPH_\n\xc5\xbde med \xc5\xa1tudijem na zagreb\xc5\xa1ki Agronomski fakulteti je bila dejavna v naprednem (levi\xc4\x8darskem) \xc5\xa1tudentskem vodstvu in Akademskem dru\xc5\xa1tvu Trigalv. \xc5\xa0tudij agronomije je 1940 prkinila in diplomirala po vojni leta 1951. \xc4\x8clanica Skoja je postala 1937, v Komunosti\xc4\x8dno partijo Jugoslavije pa je bila sprejeta 1940. Leta 1941 je vstopila v NOB, kjer je opravljala politi\xc4\x8dne funkcije; v letih 1941\xe2\x88\x921942 je bila v Ljubljani kurirka Glavnega poveljstva slovenskih partizanskih \xc4\x8det, 1942-1945 je sodelovala v mladinskem politi\xc4\x8dnem vodstvu, bila prva predsednica Zveze slovenske mladine (1943-1945) in bila \xc4\x8dlanica ter sekretarka Pokrajinskega komiteja Skoja za Slovenijo (1944). Bila je sourednica Mladine in urednica Mlade pesti. Po osvoboditvi je bila med drugim nad 10 let predsednica Forme vive (1961-1973), ve\xc4\x8dkratna poslanka republi\xc5\xa1ka poslanka in \xc4\x8dlanica sveta republike. Objavila je ve\xc4\x8d \xc4\x8dlankov in razprav, tudi o zgodovini mladinskega gibanja pri nas. Za svije delo je prejela ve\xc4\x8d dr\xc5\xbeavnih odlikovanj.'